Tónlistin heillaði hann alla tíð og hófst hans tónlistarnám á Siglufirði fyrst þegar hann var níu ára gamall . Elías kenndi einnig tónmennt við Grunnskóla Siglufjarðar til fjölda ára og þá sinnti hann enskukennslu í efri bekkjum grunnskólans í nokkur ár . Þá eru ótaldir ýmsir samspilshópar sem hann hefur haft umsjón með , til dæmis Harmonikkusveit Siglufjarðar sem lengi var mjög virkur félagsskapur . Þá hefur Elías útsett og samið fjöldann allan af tónlist og verið leiðbeinandi á fjölmörgum námskeiðum tengdum tónlist og hljóðfæraleik .